Landað úr Blængi NK í dag . Ljósm. Smári Geirsson . Frystitogarinn Blængur NK millilandar í Neskaupstað í dag . Afli skipsins er um 520 tonn upp úr sjó að verðmæti um 160 milljónir króna . Bjarni Ólafur Hjálmarsson skipstjóri segir að það hafi verið fínasta kropp í túrnum fram að þessu . „ Við héldum til veiða 8. nóvember og síðan eru liðnir 20 dagar . Túrnum á ekki að ljúka fyrr en 18. desember . Í dag verður landað 16.000 kössum úr skipinu og er ufsi uppistaða aflans . Haldið verður á ný til veiða strax að löndun lokinni . Í þessum túr hefur verið veitt frá Langanesi og vestur í Víkurál og vonandi verða aflabrögð áfram þokkaleg þannig að árinu ljúki á góðum nótum , “ segir Bjarni Ólafur . Theodór Haraldsson mun leysa Bjarna Ólaf af í síðari hluta veiðiferðarinnar . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .